Държавен вестник, бр. 73, 2010 г., стр. 15

БРОЙ  73	
Д Ъ Р Ж А В Е Н  В Е С Т Н И К 	
СТР.  15  
Чл. 57. (1) Лицето, получило разрешение 
за придобиване или съхранение и/или носене 
и употреба на огнестрелни оръжия и боепри­
паси за тях, писмено уведомява органа, издал 
съответните разрешения, за намерение за про­
дажба, замяна или дарение на притежавано/
притежавани от него огнестрелно оръжие/
огнестрелни оръжия и боеприпаси за тях на 
лице, което има издадено разрешение за при­
добиване на този вид огнестрелно оръжие/
огнестрелни оръжия и боеприпаси за тях.
(2) Сделката по ал. 1 може да се осъ­
ществи след извършване на промяна в съот­
ветното разрешение на прехвърлителя или 
след прекратяване на действието му, когато 
в разрешението е вписано едно-единствено 
огнестрелно оръжие.
Чл. 58. (1) Разрешения за придобиване и/
или съхранение на взривни вещества и пи­
ротехнически изделия, разрешения за придо­
биване, съхранение и/или носене и употреба 
на огнестрелни оръжия и боеприпаси за тях 
не се издават на лице: 
1. което не е навършило 18 години и няма 
завършено основно образование;
2. което е осъждано за умишлено прес­
тъпление от общ характер или срещу него 
е образувано наказателно производство за 
умишлено престъпление от общ характер;
3. за което е получено уведомление по 
чл. 182, ал. 2, т. 2, буква „б“ или по чл. 221, 
ал. 6, т. 2 от Данъчно-осигурителния проце­
суален кодекс;
4. което страда от психическо разстройство;
5. което през последните три години задъл­
жително е настанявано в лечебни заведения 
по глава пета, раздел II от Закона за здравето 
или е лекувано за употреба на наркотични 
вещества;
6. което през последните три години два 
или повече пъти е настанявано в заведение 
за отрезвяване по чл. 78, ал. 1 от Закона за 
Министерството на вътрешните работи;
7. което през последните три години три 
или повече пъти е нарушавало обществения 
ред, за което са му налагани административни 
наказания;
8. спрямо което през последните три години 
са налагани мерки за защита по Закона за 
защита от домашното насилие;
9. което не е преминало курс за безопасно 
боравене с огнестрелно оръжие, в случаите 
когато то кандидатства за издаване на разре­
шения за носене и употреба на огнестрелни 
оръжия и боеприпаси за тях;
10. което няма основателна причина – само­
отбрана, ловни цели, спортни цели, културни 
цели, колекциониране, която по несъмнен 
начин обосновава издаването на разрешение.
(2) Малолетно и непълнолетно лице може 
да употребява оръжия и боеприпаси само на 
стрелбище с учебна или спортна цел и само 
с писмено съгласие на законните му предста­
вители и под ръководството на правоспособни 
инструктори или треньори.
(3) Физическо лице може да употребява 
огнестрелно оръжие и боеприпаси за него 
без разрешение за носене и употреба само 
на стрелбище с учебна или спортна цел под 
ръководството на правоспособен инструктор 
или треньор.
(4) Не се издава разрешение за употреба на 
лица, които нямат необходимата квалификация 
и придобита правоспособност за безопасност 
на труда при взривни работи и при работа 
със сценични пиротехнически изделия от 
категория Т2, други пиротехнически изделия 
от категория Р2 и фойерверки от категория 4.
(5) Условията и редът за провеждане на 
курсовете по ал. 1, т. 9 се определят с наредба 
на министъра на вътрешните работи. Когато 
курсовете за безопасно боравене с огнестрелно 
оръжие се провеждат от МВР, се събира такса 
в размер, определен с тарифата по чл. 12.
(6) Физически лица, които не са навършили 
18 години, не могат да придобиват и носят 
неогнестрелно оръжие.
Чл. 59. (1) Лицата, получили разрешение за 
придобиване, съхранение, носене и употреба 
на огнестрелни оръжия и боеприпаси за тях 
и разрешение за придобиване и/или съхране­
ние на взривни вещества и пиротехнически 
изделия, са длъжни да ги опазват от кражби, 
изгубване и достъп на други лица и да пред­
приемат мерки за недопускане на злополуки 
или наранявания при употребата им.
(2) Който изгуби взривни вещества, оръ­
жие, боеприпаси и пиротехнически изделия 
или разрешение за дейности с тях, е длъжен 
незабавно да уведоми органите на МВР. 
(3) Който намери взривни вещества, оръ­
жия, боеприпаси и пиротехнически изделия, 
незабавно уведомява органите на МВР, без да 
нарушава месторазположението им.
Чл. 60. (1) Забраняват се:
1. откритото носене на оръжие на об­
ществени места, освен при осъществяване 
на охранителна дейност;
2. съхранението и носенето на оръжия за 
спортни и за културни цели с патрон в цевта 
или в барабана;
3. носенето и употребата на оръжие и 
боеприпаси:
а) на политически, синдикални и културни 
мероприятия;
б) на спортни мероприятия, освен ако е 
необходимо за самото мероприятие;
в) в обществени заведения за хранене и 
увеселение;
г) в молитвени домове, храмове и мана­
стири;
д) в здравни и лечебни заведения, в учебни 
заведения и в социални домове;